A logo for a pharmacy company

Description automatically generated

POVJERENSTVU ZA STRUČNO USAVRŠAVANJE

MAGISTARA FARMACIJE

**ZAHTJEV ORGANIZATORA ZA VREDNOVANJE STRUČNOG USAVRŠAVANJA**

**STRUKTURA ZAHTJEVA ZA VREDNOVANJE STRUČNOG USAVRŠAVANJA**

|  |  |
| --- | --- |
| **PODACI O ORGANIZATORU** | |
| Organizator: |  |
| Adresa: |  |
| Telefon: |  |
| E-mail: |  |
| IBAN: |  |
| OIB: |  |
| Potpisnik ugovora: |  |

|  |  |  |
| --- | --- | --- |
| **OSNOVNI PODACI O STRUČNOM USAVRŠAVANJU** | | |
| Naziv: |  | |
| Mjesto održavanja: |  | |
| Datum i vrijeme održavanja: |  | |
| Je li stručno usavršavanje s istim programom već bilo bodovano od strane Hrvatske ljekarničke komore? | DA | NE |

|  |  |  |
| --- | --- | --- |
| **NAČIN FINANCIRANJA** | | |
| Troškove snosi organizator: | DA | NE |
| Kotizacija sudionika: | DA | NE |
| Predviđeni iznos kotizacije za sudionika: |  | |

|  |
| --- |
| **OBVEZE ORGANIZATORA PREMA HRVATSKOJ LJEKARNIČKOJ KOMORI** |
| * organizator stručnog usavršavanja obvezuje se platiti naknadu HLJK u iznosu koji je određen u Cjeniku HLJK * zahtjev za vrednovanje stručnog usavršavanja i svu potrebnu dokumentaciju organizator treba podnijeti najkasnije 15 dana prije održavanja stručnog usavršavanja |

|  |
| --- |
| **OBVEZE HRVATSKE LJEKARNIČKE KOMORE PREMA ORGANIZATORU** |
| * obavijest o održavanju stručnog usavršavanja objaviti na mrežnoj stranici Komore po zaprimanju zahtjeva za bodovanje * izvršiti bodovanje stručnog usavršavanja * obavijestiti organizatora o bodovanju stručnog usavršavanja * nakon održavanja stručnog usavršavanja, prema dostavljenom popisu, upisati bodove svakom sudioniku prema dostavljenom popisu |

|  |
| --- |
| **OBLICI STRUČNOG USAVRŠAVANJA** |
| **PREDAVANJE** je akademski oblik poučavanja koji se koristi kada je namjera prikazati određeno i jasno strukturirano područje znanja. Predavanje s raspravom mora trajati najmanje 45 minuta.  **RADIONICA** je oblik stjecanja novih znanja i vještina kroz interaktivno učenje i poučavanje. Radionica ima voditelja, održava se u malim skupinama do 20 sudionika i mora trajati najmanje 90 minuta. Može biti održana uz pomoć informacijsko-komunikacijske tehnologije (e-radionica).  **WEBINAR** podrazumijeva učenje uz pomoć informacijsko-komunikacijske tehnologije, uz obveznu provjeru sudjelovanja. Sadržaj webinara se prenosi Internetom u realnom vremenu, a uključuje video, audio i tekstovnu komunikaciju između sudionika. Mora se održavati u minimalnom trajanju od 45 minuta.  **TEČAJ** je oblik stručnog usavršavanja i stjecanja novih znanja i vještina uz obveznu provjeru znanja. Mora se održavati u minimalnom trajanju od 60 minuta ne uključujući vrijeme predviđeno za provjeru znanja.  **E-TEČAJ** podrazumijeva učenje uz pomoć informacijsko-komunikacijske tehnologije, uz obveznu provjeru znanja. Mora se održavati u minimalnom trajanju od 60 minuta ne uključujući vrijeme predviđeno za provjeru znanja.  **STRUČNI SKUP** je oblik stručnog usavršavanja vezan uz određenu temu/teme iz područja farmacije, a koji može obuhvaćati predavanja (najmanje dva), radionice, panel rasprave i druge oblike stručnog usavršavanja. Održava se u minimalnom trajanju od 240 minuta. Može biti održan uz pomoć informacijsko-komunikacijske tehnologije (e-stručni skup).  **KONGRES** je skup većeg broja znanstvenika i stručnjaka u svrhu prenošenja novih spoznaja i raspravljanja aktualnih tema iz područja farmacije za koji postoji zajednički interes sudionika. Održava se prema točno određenom programu u razdobljima pravilnih razmaka. Kongres traje najmanje dva dana, a sastoji se od niza predavanja, usmenih i posterskih priopćenja, radionica i izlaganja slobodnih tema i drugo. Plenarni predavači su ugledni znanstvenici i stručnjaci čiji je rad usmjeren prema aktualnim temama kongresa u području farmacije. Kongres se može organizirati na nacionalnoj i/ili međunarodnoj razini. Može biti održan uz pomoć informacijsko-komunikacijske tehnologije (e-kongres).   * **Međunarodni kongres** organiziraju međunarodne ili nacionalne znanstvene ili stručne institucije. Znanstveno-stručni odbor međunarodnog kongresa čini najmanje polovica inozemnih znanstvenika i stručnjaka. Najmanje trećina aktivnih sudionika međunarodnog kongresa mora biti iz inozemstva. * **Nacionalni kongres (s međunarodnim sudjelovanjem)** organiziraju nacionalne znanstvene ili stručne institucije. Na nacionalnom kongresu s međunarodnim sudjelovanjem najmanje tri aktivna sudionika moraju biti iz inozemstva, od kojih je jedan plenarni predavač.   **SAVJETOVANJE** je reducirani skup u odnosu na kongres te mora zadovoljiti 30% sadržaja koji su predviđeni za kongres. Trajanje savjetovanja je minimalno dva dana. Može biti održano uz pomoć informacijsko-komunikacijske tehnologije (e-savjetovanje).  **KOMBINIRANI ILI BLENDED TEČAJ** podrazumijeva oblik tečaja organiziran prema principu kombiniranog predavanja u učionici i učenju uz pomoć informacijsko-komunikacijsko tehnologije. Provodi se putem e-foruma od strane edukatora koji vodi i usmjerava grupu prema postizanju postavljenih ciljeva. Tijekom e-foruma provodi se dodatno usvajanje znanja i vještina putem mentorstva koje se provodi na daljinu. Svaki magistar farmacije polaznik kombiniranog tečaja treba imati mogućnost individualnog rada s mentorom koji pruža podršku i daje savjete potrebne za integriranje nove kompetencije u svakodnevni rad. Mora sadržavati i provjeru znanja koja je u skladu s postavljenim ishodima učenja te se održavati u minimalnom trajanju od 20 nastavnih sati. |

|  |
| --- |
| **METODOLOGIJA POUČAVANJA (popunjava organizator prema predlošku)** |
| Pravilan odabir metode poučavanja je vrlo važan za proces stjecanja znanja i vještina te važan kriterij pri dodjeljivanju bodova za predloženi oblik stručnog usavršavanja.  Osnovna podjela metoda poučavanja u stručnom usavršavanju magistara farmacije:  1. Tradicionalne metode poučavanja (primjerice predavanje *ex catedra*, okrugli stol) ne zahtijevaju aktivo sudjelovanje pojedinca.  2. Suvremene metode poučavanja temelje se na aktivnom učenju. Takav način stručnog usavršavanja obično se izvodi u obliku radionica u manjim skupinama. Veličina skupine mora biti takva da svaki sudionik može aktivno sudjelovati u procesu stručnog usavršavanja te imati priliku pokazati naučene vještine i kompetencije. Postoje mnogobrojne metode aktivnog poučavanja, a ovdje su navedene samo neke od njih, što ne isključuje mogućnost izvođenja i drugih.   1. Učenje temeljeno na problemu (engl. *Problem Based Learning*) uz korištenje pažljivo osmišljenih problema koji potiču sudionike na korištenje tehnika rješavanja problema, strategije samo-usmjeravajućeg učenja i vještine timskog rada. Podrazumijeva najviši oblik aktivnog učenja, gdje sudionici samostalno pronalaze materijale/izvore koji će im omogućiti rješavanje zadanog problema. Uloga voditelja je pasivna, tj. on samo usmjerava u procesu učenja, a ne daje odgovore, čime se potiče sudionike na samostalno učenje i razvoj vještina cjeloživotnog učenja. Preporuča se izvoditi u skupinama 6-12 sudionika. 2. Učenje temeljeno na slučaju (engl. *Case Based Learning*) potiče razvoj vještina analitičkog mišljenja i kritičke prosudbe rješavanjem slučaja iz stvarnog života. Sudionici najčešće dobiju unaprijed pripremljene materijale koji će im pomoći u procesu učenja i rješavanja prikazanog slučaja, a voditelj na kraju raspravlja sa sudionicima moguća rješenja i izvodi zaključak. 3. Igra uloga/gluma ili simulacija slučajeva (primjerice sudionici sudjeluju u simulaciji konzultacije s pacijentom). 4. Iskustvene metode učenja (npr. opservacija i evaluacija). Primjeri učenja temeljenog na opservaciji i evaluaciji/samoevaluaciji su analiza videozapisa konzultacije ili evaluacija/samoevaluacija kompetencija pomoću unaprijed definiranih kriterija ili okvira za procjenu. 5. Praktično učenje (npr. izvođenje laboratorijskih vježbi ili vježbanje tehnike korištenja uređaja poput inhalera, tlakomjera i sl.). 6. Situacijsko učenje koje se zasniva na radu s različitim video sadržajima i/ili animacijama kojima se stječe uvid u autentične procese ili problemske situacije. 7. Poučavanje vođenim otkrivanjem i razgovorom (npr. skupne rasprave, debate).   3. Kombinacija tradicionalnih metoda i metoda aktivnog učenja (primjerice interaktivno predavanje). Interaktivno predavanje podrazumijeva predavanje uz povremene stanke kada sudionici trebaju samostalno ili u manjim skupinama riješiti zadatak ili raspraviti određenu temu (engl. *brainstorming*). |

|  |
| --- |
| **ISHODI UČENJA (popunjava organizator prema predlošku)** |
| Ishodi učenja su iskazi kojima se izražava što polaznik treba znati, razumjeti i/ili biti u stanju nakon što završi određeni oblik stručnog usavršavanja. Ishodi učenja su fokusirani na polaznike, a ne na obrazovne sadržaje ili nastavne teme.  **Na razini svakog pojedinog oblika stručnog usavršavanja potrebno je iskazati očekivane ishode učenja.** Ishodi učenja se iskazuju aktivnim glagolima kao što su: *definirati*, *identificirati*, *ocijeniti*, *opisati*, *pokazati*, *povezati*, *prepoznati*, *prezentirati*, *zabilježiti*, *diskutirati*, *interpretirati*, *izračunati*, *objasniti*, *opisati*, *predvidjeti*, *razjasniti*, *razlikovati*, *riješiti*, *usporediti*, *zaključiti*, *demonstrirati*, *primijeniti*, *promijeniti*, *analizirati*, *pronaći*, *upotrijebiti*, *formulirati*, *generirati*, *kategorizirati*, *podijeliti*, *povezati*, *usporediti*, *kombinirati*, *organizirati*, *planirati*, *predložiti*, *pripremiti*, *ustanoviti*, *interpretirati*, *izabrati*, *izmjeriti*, *obrazložiti*, *odlučiti*, *podržati*, *preporučiti*, *usporediti*, *prikupiti*, *pružiti*, *odgovoriti*, *tražiti i dr.*. |

|  |
| --- |
| **KOMPETENCIJE TEMELJENE NA ISHODIMA UČENJA (popunjava organizator prema predlošku)** |
| **Za svaki pojedini oblik stručnog usavršavanja potrebno je iskazati ishode učenja kojima stručno usavršavanje pridonosi temeljem Hrvatskog ljekarničkog kompetencijskog okvira.**  Primjeri iskazivanja ishoda učenja temeljem Hrvatskog ljekarničkog kompetencijskog okvira:  *Kroz stručno usavršavanje stekao sam/unaprijedio sam sljedeće kompetencije:*  1. Javnozdravstvene ljekarničke kompetencije: 1.1.3. Savjetovati stanovništvo o očuvanju zdravlja, sprječavanju bolesti, zdravom načinu života te sigurnoj i racionalnoj uporabi lijekova te medicinskih i drugih proizvoda; ili  2. Kompetencije ljekarničke skrbi: 2.1.5. Prilikom odabira prepoznati, procijeniti klinički značaj i spriječiti interakcije lijek - lijek, lijek - bolest, lijek – hrana; ili... |

|  |
| --- |
| **KOMPETENCIJE PROVODITELJA STRUČNOG USAVRŠAVANJA (popunjava organizator prema predlošku)** |
| Na osnovu životopisa i referenci aktivnog sudionika stručnog usavršavanja (predavača, voditelja radionica i sl.) Povjerenstvo će ocijeniti u kojoj mjeri je aktivni sudionik kompetentan za predloženu temu i problematiku, a što će u konačnici utjecati na dodijeljeni broj bodova takvom stručnom usavršavanju.  Aktivni sudionik je obavezan u suradnji s organizatorom stručnog usavršavanja obrazložiti svoje kompetencije koje ga kvalificiraju za predloženu temu i problematiku.  Jedan od važnijih kriterija procjene kompetencije aktivnog sudionika je izravna kompetencija za predloženu temu i problematiku. Izravna kompetencija mora proizlaziti iz stručnog djelovanja aktivnog sudionika, što se mora dokazati. |

Povjerenstvo neće razmatrati nepotpune zahtjeve.

|  |  |  |  |
| --- | --- | --- | --- |
| U |  | , dana |  |
|  | | | POTPIS predlagatelja usavršavanja |